cyanic-selkie/wikianc huggingface dataset:
Kilang Peluru Itarsi
Demografik 2001
Menurut bancian India pada tahun 2001, Kilang Peluru Itarsi memiliki bilangan penduduk seramai 10,265. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Pendidikan 2001
Menurut bancian India pada tahun 2001 Kilang Peluru Itarsi memiliki kadar pendidikan (kebolehan membaca) 86%, melebihi kadar purata kebangsaan 59.5%; dengan 57% lelaki dan 43% wanita mampu membaca. 7% dari populasi berusia di bawah 6 tahun. (2001)
Iglesias, Burgos
Iglesias merupakan sebuah kawasan perbandaran di Sepanyol di Burgos, di komuniti autonomi Castile dan León.
Lapangan Terbang Antarabangsa Capitan Curbelo
Lapangan Terbang Antarabangsa Capitan Curbelo adalah sebuah lapangan terbang yang terletak di bandar Maldonado, Uruguay.
Lapangan Terbang Antarabangsa Capitan Curbelo terletak pada kedudukan Latitud S34* 51.5000', Longitud W55* 05.5000' pada ketinggian 28.96 meter dari aras laut..
Tugéras-Saint-Maurice
Tugéras-Saint-Maurice ialah komun di jabatan Charente-Maritime di barat-daya Perancis.
Rizky Hanggono
Rizky Hanggono, di dunia hiburan Indonesia dia dikenal sebagai pelakon filem. Rizky mengawali debut filemnya sebagai Lando dalam filem Ungu Violet (2005). Sebelum menyicipi akting, ia sudah sering jadi orang belakang layar di cekerama TV.
Aliran Bakerloo
Aliran Bakerloo merupakan salah satu aliran dalam London Underground. Dalam peta, aliran ini diwarnakan perang. Aliran ini mempunyai landasan atas permukaan tanah dan juga di bawah tanah, iaitu dari Elephant and Castle (di tenggara London) ke Harrow & Wealdstone yang terletak di barat laut London. Daripada 25 buah stesen yang ditetapkan untuk aliran ini, 15 daripadanya merupakan stesen bawah tanah.
Sejarah
Aliran Bakerloo dahulunya dikenali sebagai Kereta Api Baker Street & Waterloo. Dibina oleh Underground Electric Railways Company of London (UERL), aliran ini dimulakan khidmatnya pada 10 Mac 1906. Aliran ini pada mulanya meliputi dari Baker Street ke Lambert North (selepas itu dikenali sebagai Kennington Road). Pada 5 Ogos, tahun yang sama, aliran ini dipanjangkan sehingga Elephant & Castle. Pada waktu ini, aliran ini mendapat jolokan "Bakerloo", lalu pada Julai 1906, aliran ini ditukar nama menjadi Bakerloo.
Menjelang tahun 1913, kerja-kerja pemanjangan aliran ini dijalankan dari perhentian penghabisan asal di Baker Street.
Cabang Watford
Pada tahun 1915, aliran ini dipanjangkan ke Queen's Park. Walau bagaimanapun, khidmat tren ke Watford dikurangkan pada sekitar tahun 1960, dan akhirnya dihentikan. Perhentian penghabisan diubah ke Stonebridge Park.
Cabang Stanmore
Pada 1930-an, Aliran Metropolitan mengalami kesesakan akibat muatan terhad rel di semua stesen antara Baker Street dan Finchley Road. Bahagian baru terowong dibina di platform stesen-stesen antara Baker Street dan Finchley Road. Tiga stesen daripada aliran Metropolitan (stesen Lord's, Marlborough Road dan Swiss Cottage) turut ditukarkan menjadi dua stesen baru dalam aliran Bakerloo iaitu St. John's Wood dan Swiss Cottage. Pada 20 November 1939, perkihdmatan aliran Metropolitan ke Stanmore diambil alih menjadi perkhidmatan aliran Bakerloo. Cabang Stanmore ini menjadi sebahagian daripada perkhidmatan aliran Bakerloo sehingga 1 Mei 1979. Hal ini demikian kerana masalah kesesakan aliran Bakerloo yang disebabkan oleh dua cabang rel yang tertumpu di stesen Baker Street. Ini membawa kepada pembukaan aliran Jubilee, pada asalnya hanyalah menyambung cabang Stanmore dengan terowong baru antara stesen Baker Street dan Charing Cross.
Sambungan Camberwell
Pada tahun 1931, usul untuk pemanjangan dari stesen Camberwell dan Denmark Hill telah dipersetujui sebagai sebahagian London Electric Metropolitan District and Central London Railway Companies (Works) Act, 1931. Pada bulan April 1937, kos anggaran bagi penambahan ini ialah sebanyak £5 juta (£ nilai sekarang). Akibat kenaikan harga bahan mentah, projek ini ditunda.
Masjid Kg. Setol
Masjid Kampong Setol merupakan sebuah masjid di Daerah Bukit Mertajam, Pulau Pinang. Negeri Pulau Pinang terbahagi kepada enam daerah pentadbiran agama.
The Witch's Diner
The Witch's Diner adalah siri web Korea Selatan yang dibintangi oleh Song Ji-hyo, Nam Ji-hyun dan Chae Jong-hyeop. Tayangan perdana di TVING dari 16 Julai - 13 Ogos 2021, pada setiap hari Jumaat jam 4:00 petang (KST) sebanyak 8 episod.
Sinopsis
The Witch's Diner menceritakan kisah orang-orang putus asa yang datang untuk makan di restoran yang dikendalikan oleh ahli sihir Jo Hee-ra (Song Ji-hyo), dengan harapan dapat memenuhi permintaan mereka melalui makanan istimewa. Sebagai pertukaran, mereka harus mengorbankan perkara yang paling berharga dalam hidup mereka.
ETiQa Takaful
eTiQa Insurance & Takaful ialah rangkaian insurans dan takaful untuk Kumpulan Maybank. Ia menawarkan insurans hayat dan am serta produk keluarga dan takaful am melalui 14,000 ejennya, 30 cawangan dan 450 cawangan Maybank menggunakan model bancassurance. Etiqa Insurance adalah salah satu syarikat insurans konvensional terkemuka di Malaysia dengan premium kasar yang ditulis; manakala Etiqa Takaful adalah pemimpin pasaran takaful dengan 47 peratus dan 21 peratus saham pasaran masing-masing dan takaful keluarga masing-masing pada tahun 2014.
Pengertian takaful
Dalam bahasa Arab, kata dasar bagi perkataan 'Takaful' ialah 'Kafala' yang bermaksud untuk manjamin, menjaga atau memelihara. Menurut akta Takaful 1984, "Takaful" maksudnya satu Skim yang berasaskan Persaudaraan, Perpaduan dan Bantuan bersama yang menyediakan Pertolongan dan Bantuan Kewangan kepada peserta-peserta jika diperlukan di mana peserta-peserta sama-sama bersetuju untuk memberi sumbangan bagi maksud itu.
Secara amnya Takaful mempunyai tujuan yang sama dengan insurans konvensional di mana kedua-duanya merupakan instrument untuk membantu golongan yang tidak bernasib baik kerana ditimpa musibah.
Sejarah perkembangan takaful
Pada 15 Jun 1972, satu pengumuman terhadap penerokaan dan kajian yang dibuat ke atas kontrak insurans konvensional di mana Jawatankuasa Fatwa Kebangsaan Malaysia dalam persidangan yang kelimanya telah memutuskan bahawa insurans nyawa sebagaimana yang dijalankan oleh syarikat-syarikat insurans yang ada pada masa itu adalah suatu muamalah yang fasid (rosak/tidak sah) dan tidak sesuai dengan prinsip/prinsip islam dari segi akadnya kerana mengandungi unsur-unsur gharar (ketidak tentuan), maisir (judi), dan riba (faedah).
Para ulama telah sepakat memutuskan Takaful sebagai ganti kepada insurans konvensional. Dasar 'Tabarru' menjadi teras utama membina paksi Takaful. Pengendali Takaful pertama di Malaysia ditubuhkan pada tahun 1984. Sejajar dengan itu parlimen telah meluluskan Akta 312 yang dinamakan Akta Takaful 1984.
Sejak daripada penubuhan syarikat pertama takaful hinggalah kini, industri takaful telah berkembang dengan pesatnya. Mengikut rekod Bank Negara Malaysia, terdapat 12 buah syarikat Takaful pada 2012 termasuk Etiqa Takaful Berhad.
Fred Donner
Fred Donner atau nama penuh, Fred McGraw Donner (lahir 1945) ialah seorang pengkaji Islam dan Profesor Sejarah Timur Dekat di University of Chicago.
ETiQa Takaful
eTiQa Takaful
eTiQa Takaful dahulunya dikenali sebagai Takaful Nasional Sdn. Bhd. kini telah menjadi salah sebuah Ahli Kumpulan Maybank Berhad. eTiQa Takaful menyediakan pelbagai jenis produk Takaful Keluarga, antaranya MESRA, PRIMA, WARISAN, AFIAH, SAKINAH dan SARJANA. Satu sistem Perancangan Kewangan Islam yang pasti mampu memenuhi permintaan pasaran masa kini. Baru-baru ini eTiQA Takaful juga telah melancarkan Kad Perubatan Islamnya iaitu Takaful Medic Save Rider.
Pemasaran
eTiQa Takaful melalui penjenamaan baru telah dipasarkan melalui pengiklanan yang begitu meluas di media massa. Kebanyakan iklan bertemakan kecepatan melakukan proses tuntutan.
Masjid Kampong Terang
Masjid Kampong Terang merupakan sebuah masjid di Daerah Barat Daya, Pulau Pinang. Negeri Pulau Pinang terbahagi kepada enam daerah pentadbiran agama.
Akhramsyah Muammar Ubaidah Sanusi
Akhramsyah Muamar Ubaidah Sanusi merupakan anak Sanusi Junid, bekas Menteri Besar Kedah, Naib Cancelor UIAM dan Setiausaha Agung UMNO di zaman Tun Dr Mahathir Mohamad. Akramshah dipilih oleh kumpulannya sebagai Presiden MAYC tetapi dibatalkan oleh Pendaftar Pertubuhan Belia.
Ambil alih MAYC
MAYC dianggotai 311 kelab gabungan itu dipimpin oleh Syed Hamid Albar sejak 1999 selepas Tan Sri Sanusi Junid yang menerajuinya selama 28 tahun.MAYC boleh dibubarkan jika selepas lima tahun gagal untuk mengadakan AGM dan mengalami krisis dalaman yang membabitkan masalah kepimpinan. Jadi AGM ini mematuhi Fasal 15 Perlembagaan MAYC serta Seksyen 2 Akta Pertubuhan Belia dan Pembangunan Belia 2007 iaitu pemimpinnya tidak melebihi 40 tahun.
Pada 23 September 2011, Akramshah dan sekumpulan belia mengambil alih pentadbiran Persatuan Kelab-kelab Belia Malaysia (MAYC) di Kuala Lumpur daripada bekas menteri Tan Sri Syed Hamid Albar. Pejabat MAYC terletak di Wisma Belia, Bandar Tun Razak, Kuala Lumpur.
MAYC berpecah dua apabila mengadakan dua mesyuarat agung tahunan (AGM).Kumpulan Syed Hamid memilih Mustaffa Mat Arop sebagai presiden manakala sebuah lagi kumpulan memilih Akramshah.Pendaftar Pertubuhan Belia membatalkan kedua-dua AGM itu dan kes itu dilaporkan kepada Suruhanjaya Pencegahan Rasuah Malaysia (SPRM) dan diadukan kepada Perdana Menteri.
Brauweiler, Rhineland-Palatinate
Brauweiler merupakan sebuah kawasan perbandaran terletak di daerah Bad Kreuznach, Rhineland-Palatinate, Jerman.
Kampung Segedup
Kampung Segedup merupakan sebuah kampung yang terletak di Kuching, dalam Sarawak, iaitu sebuah negeri di Malaysia.
Sarawak merupakan negeri yang terbesar di Malaysia. Sebelum pembentukan negara Malaysia, Sarawak bebas dari kolonial British pada 22 Julai 1963.
Poskod
Poskod yang digunakan di Kampung Segedup, Kuching, Sarawak ialah 93250.
Hrušky (Daerah Břeclav)
Hrušky merupakan sebuah kampung dan kawasan perbandaran yang terletak di daerah Břeclav, wilayah Moravia Selatan, Republik Czech.
Maruyung Sari
Maruyung Sari merupakan sebuah desa yang terletak dalam (daerah) kecamatan Padaherang, Kabupaten Ciamis, Provinsi Jawa Barat, Indonesia.
Poskod
Poskod yang digunakan di Maruyung Sari adalah 46384. Terdapat buah desa di dalam daerah kecamatan Padaherang.
Lapangan Terbang Antarabangsa Cerro Largo
Lapangan Terbang Antarabangsa Cerro Largo adalah sebuah lapangan terbang yang terletak di bandar Melo, Uruguay.
Lapangan Terbang Antarabangsa Cerro Largo terletak pada kedudukan Latitud S32* 20.5500', Longitud W54* 13.3167' pada ketinggian 110.95 meter dari aras laut..
Hlohovec (Daerah Břeclav)
Hlohovec merupakan sebuah kampung dan kawasan perbandaran yang terletak di daerah Břeclav, wilayah Moravia Selatan, Republik Czech.
Final Fantasy XIII
merupakan sebuah judul permainan video berperanan konsol ciptaan dan terbitan Square Enix untuk pelantar permainan video PlayStation 3 dan Xbox 360. Dikeluarkan pada tahun 2009 di Jepun dan seterusnya pada tahun 2010 di Amerika Utara dan kawasan PAL, judul ini merupakan yang ke-13 dalam siri Final Fantasy. Final Fantasy XIII memperkenal beberapa buah inovasi; sebuah mekanik kombat bersifat pantas, sebuah sistem baru yang menentukan kemahiran yang dibangunkan untuk setiap watak yang digelar Crystarium, beserta sebuah sistem Paradigm atau Paradigma untuk mengawal kemahiran-kemahiran yang boleh digunakan watak-wataknya. Final Fantasy XIII juga turut mempunyai elemen-elemen daripada judul-judul awal dalam sirinya, seperti makhluk seruan, chocobo, dan kapal udara atau airship.
Judulnya mengambil tempat di sebuah dunia cereka bergelar Cocoon, di mana kerajaannya, iaitu Sanctum, sedang mengarahkan pembuangan sebahagian daripada penduduknya yang kononnya telah bersentuhan dengan Pulse, iaitu sebuah dunia yang berada di bawah, digeruni ramai. Lightning, seorang bekas tentera, memulakan tentangannya terhadap kerajaan tersebut demi menyelamatkan adiknya yang telah dipilih menjadi l'Cie Pulse—hamba-hamba paksaan kepada makhluk berupa Tuhan yang dikenali sebagai fal'Cie, yang memastikan kesejahteraan di dunia Cocoon dan Pulse—justeru menjadi musuh kepada Cocoon. Lightning kemudiannya disertai oleh beberapa watak lain, dan mereka bersama-sama dipilih menjadi l'Cie setelah pertempuran mereka dengan Pulse fal'Cie. Mereka berganding bahu menentang Sanctum sambil mengenalpasti tugasan-tugasan mereka sebagai l'Cie, akhirnya mengelakkan takdir mereka berubah menjadi raksasa ataupun kristal pada penghujung misi mereka.
Pembangunannya bermula pada tahun 2005 dan pertama kali diumumkan di Electronic Entertainment Expo (E3) 2006, di mana Final Fantasy XIII merupakan judul utama kepada koleksi permainan video Final Fantasy di bawah kompilasi bergelar Fabula Nova Crystallis, turut merupakan judul pertama yang menggunakan enjin Square Enix iaitu Crystal Tools. Final Fantasy XIII telah menerima majoriti ulasan positif daripada industri permainan video, di mana grafik, persembahan, dan sistem pertarungannya dipuji. Ulasan-ulasan yang diterima mempunyai pandangan bercampur tentang keseluruhan penceritaan, plot dan kelinearan judulnya berbanding Final Fantasy utama yang lain. Dengan jumlah jualan sebanyak 1.7 juta di Jepun pada tahun 2009, Final Fantasy XIII merupakan judul yang paling pantas dijual dalam sejarah sirinya. Setakat Mei 2010, sejumlah 5.75 juta salinan dijual di seluruh dunia. Pada 18 Januari, 2011, Square Enix telah mengumumkan sebuah judul sambungan bergelar Final Fantasy XIII-2, dijadualkan untuk keluaran pada hujung tahun 2011.
Gaya permainan
Para pemain secara langsung mengawal watak-watak melalui pandangan orang ketiga untuk berinteraksi dengan manusia, objek dan musuh dalam keseluruhan permainannya. Pada pemain juga boleh menggerakkan kamera disekitar watak-watak yang sedang beraksi, membenarkan pandangan seluas 360° disekitar watak kawalan. Dunia Final Fantasy XIII dicipta bersesuaian kepada skala watak-watak yang mendiaminya; berbeza daripada judul-judul Final Fantasy sebelumnya di mana watak-wataknya diwakili seorang karikatur, setiap kawasan diwakili watak-wataknya mengikut kadar sebenar. Pemain bergerak di dunianya sama ada berjalan atau menggunakan Chocobo. Para pemain boleh menyimpan data permainan mereka ke cakera keras menggunakan stesen simpanan, di mana para pemain juga turut dibenarkan membeli barang-barang daripada rangkaian kedai yang disediakan ataupun menaiktaraf senjata mereka. Sebuah datalog yang boleh diakses daripada menu utama membekalkan maklumat tentang raksasa yang ditentang dan dunia Final Fantasy XIII.
Pertarungan
left|thumb|250px|Sistem pertarungan Final Fantasy XIII, dengan pilihan untuk menggunakan Paradigm Shift (Paradigma Anjakan) untuk mengubah Paradigma yang dipilih; bar ATB yang sedang dipenuh di bawahnya dengan empat slot; juga watak aktif dalam pertarungan yang dapat dilihat bersama HP dan peranan Paradigma yang dipilih. Nama musuh bersama peratus kerosakan dapat dilihat pada sudut atas (kanan).
Seperti dalam Final Fantasy XII, musuh-musuh diintegrasi dalam sebuah dunia terbuka dan boleh dielak oleh para pemain. Apabila watak para pemain bersentuhan dengan musuh, skrin sebuah peta biasa akan berubah menjadi sebuah skrin pertarungan seperti yang dilihat dalam judul-judul Final Fantasy yang terdahulu. Tiga watak kawalan merupakan had maksimum yang boleh digunakan dalam pertarungan, dimana sistem pertarungannya menggunakan sebuah versi variasi sistem ATB ciptaan Hiroyuki Ito yang pertama kalinya dicipta untuk kegunaan judul Final Fantasy IV. Di bawah sistem ini, para pemain memilih sebuah arahan daripada menu pilihan, misalnya seperti Attack, Magic dan Item; walaubagaimanapun, berbeza daripada judul-judul dalam siri sebelumnya, para pemain hanya mengawal watak kawalan utama sahaja manakala dua watak lain dikawal oleh kecerdasan buatan (AI). Setiap tindakan memerlukan bilangan slot bar ATB tertentu, yang sentiasa akan dipenuhkan secara automatik, bergantung kepada jumlah slot ATB yang maksimum. Bar ATB tersebut pula akan meningkat dari segi bilangan slot yang sedia ada apabila para pemain melangkah lebih jauh lagi dalam dunia Final Fantasy XIII, bermula daripada dua slot hingga enam slot. Para pemain juga boleh memilih kurang daripada arahan maksimum yang boleh diberikan, termasuklah keupayaan untuk menghentikan bar ATB daripada dipenuhkan sambil melakukan aksi-aksi yang dinginkan supaya tidak bergantung kepada had maksimum bar ATB tersebut. Para pemain juga mampu menggunakan arahan auto battle di mana tindakan tersebut akan memberi aksi-aksi atau tindakan secara automatik. Aksi-aksi ini tidak boleh dilakukan diluar pertarungan, dan HP watak-watak akan pulih sepenuhnya setelah setiap pertarungan berakhir.
Apabila musuh-musuh diserang oleh serangan fizikal atau sihir, kaunter rangkaian mereka akan meningkat. Serangan oleh peranan-peranan berbeza memiliki kesan-kesan yang berbeza, di mana sesetengah mampu meningkatkan rangkaian dengan jumlah yang besar manakala sesetengah mampu memberi masa yang lebih lama untuk para pemain meningkatkan rangkaiannya sebelum kaunternya direset kembali. Jumlah kerosakan yang boleh dilakukan oleh sebuah serangan digandakan oleh peratus rangkaian sebelum ianya disuaikan kepada musuh. Apabila kaunter rangkaian tersebut mencapai sebuah jumlah yang tertentu (yang bergantung kepada musuh), musuh tersebut akan berada dalam keadaan Stagger State. Dalam keadaan ini, pertahanan musuh berkurang dan mereka boleh dilancarkan ke udara. Sebuah lagi ciri dalam sistem Paradigma, yang membenarkan para pemain untuk mengatur cara enam buah peranan berbeza untuk setiap seorang watak demi menggunakan formasi tertentu dalam pertarungan, selaras dengan situasi-situasi tertentu. Peranan-peranan ini termasuklah Commando, sebuah peranan berupa Warrior; Ravager, sebuah peranan berupa ahli sihir gelap yang boleh menggunakan sihir serangan; Medic, sebuah peranan berupa dukun atau White Mage yang mempu menggunakan sihir penyembuhan; Saboteur, yang boleh melemahkan musuh; Synergist, yang boleh mengukuhkan keadaan ahli parti yang lain; dan Sentinel, yang memiliki kebolehan bersifat pertahan. Setiap watak pada tahap awalnya hanya mampu mempelajari tiga peranan sahaja, namun pada satu tahap permainannya para pemain dapat meningkatkan kesemua peranan untuk setiap watak. Para pemain boleh memilih untuk meletakkan peranan tertentu kepada watak-watak tertentu termasuklah watak AI untuk digunakan diluar dan didalam pertarungan, yang merupakan satu-satunya cara pemain mampu mengawal watak AI sewaktu pertarungan. Para pemain hanya boleh memilih set paradigma tertentu sahaja, yang harus diatur cara oleh pemain sebelum memasuki sesebuah pertarungan.
Setiap watak mampu menyeru Eidolon tertentu sewaktu pertarungan. Makhluk-makhluk seruan ini termasuklah makhluk seruan yang pernag muncul dalam judul-judul Final Fantasy terdahulu Odin, Shiva, Alexander dan Bahamut, manakala dua makhluk baru juga mampu diseru bergelar Hecatoncheir dan Brynhildr. Apabila diseru, Eidolon tersebut akan kekal di dalam pertarungan manakala watak-watak yang mengiringi penyeru akan dikeluarkan daripada parti. Setelah diseru, Eidolon tersebut mampu berubah bentuk di dalam sebuah mod yang digelar Gestalt Mode, di mana penyeru akan menunggangnya dan Eidolon tersebut mampu melakukan serangan-serangan berbeza. Eidolon yang diseru ini memainkan perana besar dalam babak penceritaan Final Fantasy XIII, serupa dengan Final Fantasy VI, Final Fantasy VIII, Final Fantasy IX dan Final Fantasy X.
Crystarium
Crystarium merupakan sebuah sistem tingkatan yang terdiri daripada enam buah kristal dan menyerupai Sphere Grid daripada Final Fantasy X. Setiap kristal dalam Crystarium mewakili satu daripada enam Paradigma, dan terbahagi kepada sepuluh buah tingkat. Setiap tingkat mengandungi beberapa buah nodus ataupun nodes yang membekalkan bonus kepada nyawa, kekuatan ataupun sihir, kadang-kala memberi kemahiran baru dan slot aksesori tambahan. Nodus tersebut bersambung di dalam sebuah rangkaian oleh sebuah laluan semi-linear. Para pemain boleh bergerak mengikut laluan-laluan ini dengan mengumpul Mata Crystarium, yang diberikan setelah menewaskan musuh-musuh. Crystarium yang lengkap tidak boleh diakses oleh para pemain pada permulaan permainannya; pada titik-titik tertentu dalam plot Final Fantasy XIII para pemain boleh menggunakan kristal atau tingkat baru.
Latar belakang
Beberapa ribu tahun sebelum bermulanya peristiwa Final Fantasy XIII, peperangan yang dikenali sebagai War of Transgression telah berlaku diantara Pulse dan Cocoon. Peperangan tersebut melibatkan l'Cie daripada Pulse yang menyerang Cocoon dan telah mendedahkan sebuah lubang besar di Cocoon. Akhirnya, golongan l'Cie telah melengkapkan fokus mereka dan berubah menjadi kristal. Lubang tersebut telah dibaiki dengan bahan yang diambil daripada Pulse, dan sejak kejadian tersebut penduduk Cocoon telah hidup dalam ketakutan akan suatu lagi serangan; ketakutan ini dieksploitasikan oleh Sanctum untuk mengekalkan kuasanya. Sanctum mengawal dua jenis ketenteraan, Guardian Corps dan PSICOM, yang merupakan pasukan khas berkuasa ke atas apa sahaja yang berkaitan dengan Pulse. Golongan fal'Cie telah memberikan manusia teknologi yang canggih, termasuklah kapal udara dan makhluk mekanikal, meskipun sihir juga turut dianugerahkan. Sihir ini seringkali diberikan hanya kepada golongan l'Cie sahaja, disamping beberapa raksasa di Cocoon dan Pulse, meskipun kimia bersuling juga mampu digunakan oleh manusia biasa.
Watak-watak
Enam watak-watak utama yang boleh dikawal para pemain dalam Final Fantasy XIII ialah Lightning, protagonis utama judul ini, seorang bekas askar, juga kakak kepada Serah; Snow Villiers, tunang kepada Serah dan ketua NORA, sebuah kumpulan separa tentera; Oerba Dia Vanille, pencerita judul ini dan seorang buangan yang didedahkan kemudiannya sebagai seorang l'Cie daripada Pulse; Sazh Katzroy, seorang juruterbang awam dan bapa kepada seorang kanak-kanak lelaki, Dajh; Hope Estheim, seorang kanak-kanak lelaki yang mempunyai masalah bersama-sama keluarganya; dan Oerba Yun Fang, seorang l'Cie daripada Pulse yang bekerja dengan cawangan Sanctum Cavalry. Watak-watak lain termasuklah Galenth Dysley, ketua kepada Sanctum; Cid Raines, seorang Jeneral Brigadier kepada Sanctum Cavalry yang tidak mempercayai kerajaan; dan Serah Farron, adik perempuan Lightning dan tunang kepada Snow.
Cerita
right|256px|thumb|Watak-watak kawalam Final Fantasy XIII. Daripada kiri ke kanan: Sazh Katzroy, Snow Villiers, Hope Estheim, Lightning, Oerba Yun Fang, dan Oerba Dia Vanille.
Masjid Kongsi
Masjid Kongsi merupakan sebuah masjid di Daerah Barat Daya, Pulau Pinang. Negeri Pulau Pinang terbahagi kepada enam daerah pentadbiran agama.
Bruschied
merupakan sebuah kawasan perbandaran terletak di daerah Bad Kreuznach, Rhineland-Palatinate, Jerman.
Final Fantasy XIII
Cerita
Final Fantasy XIII bermula di Cocoon apabila sekumpulan manusia sedang diusir keluar Cocoon, ataupun digelar Purged, setelah berhubung dengan apa sahaja yang berasal daripada Pulse. Dalam perjalanan permainannya, para pemain ditunjukkan imej-imej imbasan kembali kejadian daripada 13 hari yang lalu, bermula apabila suatu makhluk fal'Cie daripada Pulse ditemui di Cocoon. Lightning dan Sazh mensabotaj sebuah kereta api yang sedang bergerak ke Pulse untuk menyelamatkan Serah, seorang l'Cie, daripada Anima fal'Cie. Dalam pertarungan yang berikutnya, Snow mengetuai kumpulan penentang, NORA, untuk menyelamatkan mereka yang diusir apabila sesetengah daripada mereka, termasuklah ibu Hope, iaitu Nora, terbunuh. Apabila Snow menuju ke Anima untuk turut menyelamatkan Serah, Hope dan Vanille, iaitu mereka yang berada dikalangan yang diusir, menyertainya. Kedua-dua kumpulan tersebut bertemu di lokasi fal'Cie Anima, akhirnya bertemu dengan Serah sebaik sahaja diri gadis itu berubah menjadi kristal. Anima kemudiannya memilih mereka sebagai l'Cie dan mereka dibuang keluar ke sebuah bahagian Cocoon yang berbeza. Dalam proses transformasi ini, golongan l'Cie yang baru sahaja ditanda ini memiliki sebuah visi yang serupa; suatu makhluk bergelar Ragnarok. Kumpulan ini berbalah mengenai fokus yang baru mereka lihat sementara menemui Serah dalam bentuk kristalnya; Snow kekal bersama tunangnya tersebut manakala yang lain berpecah.
Snow bertemu dengan Cid dan Fang setelah ditangkap dan ditahan di atas kapal udara bergelar Lindblum. Sementara itu, yang lain telahpun melarikan diri daripada PSICOM, namun terpisah setelah diserang di udara; Hope dan Lightning bergerak menghala ke Palumpolum manakala Sazh dan Vanille ke Nautilus. Dalam senario Lightning, dia secara tidak sengajanya tekah membantu Hope dalam misinya untuk membunuh Snow sebagai dendam ke atas kematian ibunya. Dalam senario Vanille, Sazh berbincang tentang anak lelakinya, Dajh, yang telah berubah menjadi l'Cie dan telah diambil oleh PSICOM untuk membantu menjejak fokusnya. Di Palumpolum, Lightning telah cuba untuk memujuk Hope supaya tidak mengikut kata hatinya untuk membalas dendam dan akhirnya bertemu dengan Snow dan Fang. Fang mendedahkan bahawa dirinya dan Vanille merupakan l'Cie daripada Pulse yang telah berubah menjadi kristal; mereka telah berubah semula menjadi manusia 13 hari sebelum bermulanya kejadian dalam garis penceritaan Final Fantasy XIII, mengakibatkan kejadian pengusiran tersebut serta Serah yang menjadi l'Cie. Hope telah cuba untuk membunuh Snow, namun setelah Snow menyelamatkannya daripada sebuah serangan udara dia berputus untuk melupakan niatnya itu. Parti ini kemudiannya melarikan diri ke bandar dengan bantuan Cid. Di Nautilus, Vanille turut mendedahkan kepada Sazh tentang dirinya, yakni seorang l'Cie daripada Pulse, disamping dirinya sebagai penyebab kepada nasib yang menimpa Dajh yang telah dipilih sebagai seorang l'Cie. PSICOM kemudiannya menangkap Sazh dan Vanille dan mengurung mereka di dalam kapal udara Palamecia.
Ahli parti lain telah melakukan sebuah misi menyelamat dan akhirnya bertemu dengan Vanille dan Sazh sebelum bersemuka dengan galenth Dysley, iaitu Primarch kerajaan Sanctum. Dia mendedahkan dirinya sebagai ketua kepada fal'Cie di Cocoon iaitu Barthandelus. Dia memberitahu mereka bahawa fokus mereka bersama adalah untuk berubah menjadi raksasa bergelar Ragnarok dan menghancurkan fal'Cie bernama Orphan, yang mengekalkan Cocoon di atas Pulse, yang akan berakhir dengan kematian Cocoon. Parti tersebut kemudiannya melarikan diri dan mendengar berita daripada Cid bahawa kehancuran Cocoon akan menyeru the Maker, pencipta dunia-dunia mereka. Golongan fal'Cie tidak boleh memudaratkan kesejahteraan Orphan seadanya. Vanille dan Fang mendedahkan kepada parti bahawa merekalah yang bertanggungjawab terhadap War of Transgression yang pernah berlaku berabad yang lalu, dan fokus mereka juga adalah untuk berubah menjadi Ragnarok dan menghancurkan Orphan juga. Parti tersebut kemudiannya bergerak ke Pulse dan menuju ke Oerba, tempat lahir Vanille dan Fang, mengandung harapan untuk menemui petunjuk untuk membuang tanda l'Cie yang berada di tubuh mereka. Setelah gagal menemui sebarang mata petunjuk, parti tersebut bersemuka dengan Dysley buat kali kedua. Dysley memberitahu mereka bahawa dia sedang dalam proses untuk memaksa Cid, yang kini ketua kepada Sanctum, untuk mencipta kekacauan besar di Cocoon yang akhirnya akan memaksa Calvary untuk menentang Cid dan Orphan di dalam suatu tindakan merampas kuasa.
Parti tersebut kemudiannya menyeludup masuk ke Cocoon dengan misi untuk menghalang kehancurannya dan bersemuka dengan Orphan, namun mendapati bahawa Calvary tersebut telah berubah menjadi Cie'th. Mereka kemudiannya menentang Dysley, meskipun berjaya, Orphan bangkit dihadapan mereka dan bergabung tenaga bersama-sama Dysley, akhirnya memaksa Fang untuk melengkapkan fokusnya sebagai Ragnarok manakala yang lain berubah menjadi Cie'th. Walaubagaimanapun, kumpulan mereka berjaya berubah kembali menjadi manusia dan berjaya menumpaskan Orphan. Setelah Orphan ditewaskan, parti tersebut melarikan diri daripada Cocoon, yang kini sedang jatuh menimpa dunia Pulse. Vanille dan Fang kekal di Cocoon dan berubah menjadi Ragnarok bersama-sama, menghalang pelanggaran diantara Cocoon dan Pulse dengan mengubah diri mereka sebagai tiang kristal di antara kedua-dua dunia tersebut. Ahli-ahli parti yang lain kemudiannya bangkit di Pulse sambil berkongsi kegembiraan setelah menemui tanda l'Cie yang pernah melekat di tubuh mereka akhirnya lenyap. Final Fantasy XIII berakhir dengan Lightning dan Snow bersatu kembali bersama-sama Serah manakala Sazh bertemu semula dengan anaknya, Dajh; kesejahteraan hidup penduduk Cocoon yang akan bermula kini disaksikan oleh Fang dan Vanille.
Pembangunan
Pembangunan Final Fantasy XIII bermula pada tahun 2005. Ketika itu, judulnya direka untuk konsol PlayStation 2. Setelah mendapat penerimaan positif akan demo teknikal Final Fantasy VII, Square Enix telah membuat keputusan untuk menggerakkan pembangunan masa hadapan untuk PlayStation 3, dan mereka judul Final Fantasy XIII itu untuk enjin Crystal Tools, sebuah enjin permainan generasi ketujuh ciptaan Square Enix untuk digunakan oleh judul-judul permainan video rekaan mereka yang akan datang. Square Enix percaya bahawa dengan mencipta sebuah enjin permainan yang baru, meskipun akan melambatkan pembangunan pada tahap awal, akan mempercepat pembangunan dalam jangka masa yang panjang. Kelewatan pembangunan judul ini adalah lebih lama daripada yang dijangkakan, disebabkan keperluan untuk menampung pelbagai judul permainan video lain selain daripada XIII. Final Fantasy XIII pada mulanya ditunjukkan di konvensyen E3 2006. Pratonton berbentuk treler yang ditonjolkan merupakan konsep artistik, kerana ketika itu tiada bahagian yang mewakili segmen permainan dalam judul tersebut. Diumumkan disamping judul ini adalah judul-judul seperti Final Fantasy Versus XIII dan permainan video untuk PlayStation Portable berjudul Final Fantasy Type-0, asalnya berjudul Final Fantasy Agito XIII. Ketiga-tiga judul ini membentuk kompilasi Fabula Nova Crystallis Final Fantasy. Square Enix telah menjelaskan bahawa meskipun ketiga-tiga buah judul adalah berkaitan antara satu sama lain dari segi temanya, tiada sebarang hubungan akan wujud dari segi penceritaannya. Kadang-kala, para pembangun dari judul Versus XIII akan membantu dalam pembangunan judul Final Fantasy XIII.
Para pembangun judul Final Fantasy XIII telah dipecahkan kepada beberapa bahagian, di mana setiap pembangun atau kumpulan bertumpu kepada satu-satu tugasan, misalnya seperti kawasan-kawasan tertentu dalam permainannya ataupun pemodelan watak-watak. Sesetengah daripada pembangun XIII telah bekerja untuk judul-judul terdahulu dalam siri yang sama. Pengarahnya, Motomu Toriyama, pernah bekerja untuk judul Final Fantasy X dan X-2; pengeluar Yoshinori Kitase pernah menyumbang masanya untuk V hingga VIII serta sebagai pengeluar kepada X dan X-2; pereka watak utama merupakan Tetsuya Nomura dan telah mereka watak-watak untuk VII, VIII, X dan X-2, manakala pengarah sistem pertarungan iaitu Toshiro Tsuchida telah menggantikan peranan tersebut bermula dengan X. Objektif dalaman para pembangun judul ini, disebabkan XIII merupakan judul Final Fantasy pertama untuk PlayStation 3, adalah untuk judulnya memiliki impak "gaya permainan dan kemahiran" yang sama kepada judul-judul yang memilikinya untuk setiap generasi konsol mereka, iaitu Final Fantasy VII dan X. Mereka juga menumpukan kepada penjualan berjumlah lima juta salinan. Toriyama telah cuba untuk menjadikan judul XIII supaya ianya "akan menjadi pengalaman RPG pemain tunggal yang terulung." Konsep Tsuchida untuk sistem pertarungannya adalah untuk mengekalkan keaslian strategik pertarungan-pertarungannya yang berdasarkan turutan. Sistem ini wujud daripada keinginan untuk mencipta pertarungan yang wujud dalam filem Final Fantasy VII Advent Children.
Semasa pembangunan sedang dijalankan, Toriyama inginkan Lightning untuk menjadi sejenis watak wanita yang baru, dengan tubuh badan seorang atlet dan kurang ciri-ciri keperempuanan berbanding watak-watak wanita dalam judul-judul terdahulunya. Garis panduannya kepada Nomura adalah dengan menciptanya "penuh kekuatan dan kecantikan", "seseorang dengan versi wanita" kepada watak Final Fantasy VII iaitu Cloud Strife. Watak Fang pula asalnya direka sebagai watak lelaki dalam ceritanya, namun jantinanya diubah untuk mengikut perubahan kepada watak-watak pada rekaan yang dilakukan pada hujung pembangunan. Watak antagonis judul ini direka Kitase untuk memiliki "motivasi dan kepercayaan mereka tersendiri di atas tindakan yang mereka lakukan" disamping memiliki cara pemikiran mereka sendiri.
Pengarah seni iaitu Isamu Kamikokuryou mendedahkan bahawa banyak kawasan yang telah siap direka dalam versi awal sewaktu pembangunan, seperti rumah Lightning, terpaksa dikeluarkan dalam versi akhir kerana risau akan bercanggah dengan kepanjangan serta isipadu permainannya. Kamikokuryou juga menyatakan bahawa isipadu kandungan yang dikeluarkan adalah cukup besar untuk mencipta sebuah lagi permainan video yang lain. Toriyama menyatakan bahawa kandungan yang dibuang itu dilakukan dalam "beberapa bahagian ketika [permainannya] dibangunkan" serta sesetengah daripada kandungannya dikeluarkan hanya sebelum judul ini disiapkan. Selain itu, kebanyakan masa judul ini di bawah proses pembangunan, setiap aset dan model dalam permainannya dicipta untuk dilihat dari setiap sudut pandangan, tidak mengambil kira bagaimana ianya digunakan dalam permainan meskipun dari segi pandangan ataupun tempoh. Sebuah demo Final Fantasy XIII disertakan dalam versi Jepun Final Fantasy VII Advent Children Complete, yang dikeluarkan pada 16 April, 2009. Toriyama menyatakan bahawa keluaran demo tersebut telah membantu kumpulan pembangun mereka untuk mengenalpasti sebuah visi yang mereka kongsi tentang pandangan akhir permainannya, meskipun tidak dijadualkan sebagai salah satu tahap pembangunan; ini merupakan masalah yang membelenggu mereka sejak pembangunan awal. Demo tersebut turut membantu kumpulan mereka mementingkan kerja-kerja yang masih belum disiapkan, selain membantu mempercepat pembangunan akhir projek tersebut. Judulnya juga turut disasarkan untuk kedua-dua pemain permainan video di Barat dan juga Jepun, dan kumpulan tumpuan daripada kedua-dua kawasan ini telah digunakan. Penempatan bahasa judul ini bermula ketika pembangunan XIII masih dijalankan, demi mengurangkan masa di antara versi Jepun dan keluaran antarabangsanya. Final Fantasy XIII pada asalnya dijadualkan hanya untuk PlayStation 3 sahaja, namun versi Xbox 360 diumumkan pada hujung kitaran pembangunan. Versi Xbox ini, disebabkan batasan teknikal, menggunakan resolusi yang lebih rendah berbanding versi PlayStation.
Muzik
Masashi Hamauzu merupakan penggubah runut bunyi Final Fantasy XIII. Karya-karya lalunya dalam siri ini merupakan sebagai pembantu penggubah lagu kepada Final Fantasy X dan juga sebagai penggubah lagu utama judul Dirge of Cerberus: Final Fantasy VII. Judul ini merupakan yang pertama dalam siri utama Final Fantasy yang tidak melibatkan sebarang gubahan oleh penggubah lagu asal siri ini iaitu Nobuo Uematsu kecuali kedua-dua Tema Chocobo; meskipun Nobuo pada asalnya diumumkan sebagai penggubah kepada tema utama judul ini, namun tugasnya diambil alih Hamauzu setelah Nobuo bersetuju untuk menggubah lagu untuk runut bunyi Final Fantasy XIV. Skornya melibatkan beberapa buah susunan, muzik orkestra oleh Yoshihisa Hirano, Toshiyuki Oomori dan Kunihito Shiina, oleh Warsaw Philharmonic Orchestra.. Judul lagu "My Hands", nyanyian penyanyi British Leona Lewis daripada album keduanya Echo, telah dipilih untuk menggantikan lagu tema asal Final Fantasy XIII, "Kimi ga Iru Kara" oleh Sayuri Sugawara untuk keluaran antarabangsanya. Presiden Square Enix, Yoichi Wada telah menyatakan bahawa keadaan akan menjadi lebih mudah sekiranya cawangan Amerika menggubah sebuah lagu tema tersendiri, namun kekurangan kakitangan berakhir dengan pelesenan sebuah lagu yang telahpun wujud.
Keluaran
Judul ini dikeluarkan di Jepun pada 17 Disember, 2009, dan di Amerika Utara dan Eropah pada 9 Mac, 2010. Disamping keluarannya di Jepun, pengedar minuman keras Jepun Suntory mengeluarkan "Final Fantasy XIII Elixir" untuk mempromosikan keluaran judul tersebut. Pada hari yang sama, sebuah ruang peribadi Final Fantasy XIII di PlayStation Home disediakan secara percuma di Jepun sehingga 13 Januari, 2010, disamping sejenis kostum dan perabot ruang persendirian; mereka dikeluarkan untuk versi PlayStation Home Asia, Eropah dan Amerika Utara pada 11 Mac, 2010.
Meskipun judul XIII dikeluarkan untuk PlayStation 3 dan Xbox 360 di barat, di kawasan Asia pula, judulnya kekal eksklusif untuk PlayStation 3. Final Fantasy XIII merupakan judul pertama di dalam sirinya untuk menerima sebuah keluaran rasmi dalam edisi Cina. Sebuah versi antarabangsa untuk Xbox 360 berjudul Final Fantasy XIII Ultimate Hits International dikeluarkan di Jepun pada 16 Disember, 2010. Judulnya mempunyai pilihan untuk mod "Easy", dan mengandungi alihan suara bahasa Inggeris. Versi tersebut juga disertakan sebuah buku kecil berjudul Final Fantasy XIII Corridor of Memory dengan kandungan yang dikeluarkan daripada versi asal, termasuklah sebuah bab akhir berjudul Final Fantasy XIII Episode I.
Sejumlah satu juta unit salinan Final Fantasy XIII dijual pada hari pertama di Jepun, dan telah menjual lebih kurang 1.7 juta salinan di Jepun pada penghujung tahun 2009. Square Enix menjangkakan jualan awal yang tinggi untuk judul ini dan mencetak hampir dua juta unit untuk hari pelancarannya. Judul XIII berjaya dijual lebih daripada satu juta unit di Amerika Utara pada bulan keluarannya. Pada bulan Mac 2010, Square Enix menyatakan bahawa Final Fantasy XIII merupakan judul yang terpantas dijual dalam sejarah francaisnya. Setakat April tahun yang sama, penjualan untuk Amerika bagi PlayStation 3 mencapai 800,000 dan Xbox 360 sebanyak 500,000. Setakat 18 Mei, 2010, sejumlah 5.75 juta unit salinan Final Fantasy XIII telah berjaya dijual di serata dunia.
Penerimaan
Final Fantasy XIII diberi kadaran 39 daripada 40 oleh majalah permainan video Jepun iaitu Famitsu. Dengeki memuji sistem pertarungannya, menyatakan bahawa mekanik kombat XIII adalah yang paling menarik dalam sirinya, dan turut menambah bahawa judulnya sepatutnya diberi kadaran 120, di mana 100 tidak mencukupi. Judulnya diundi sebagai judul permainan video kedua terbaik tahun 2009 dalam bancian pembaca Dengeki Online, dan pada bulan Januari 2010, dipilih sebagai judul terbaik sepanjang masa oleh bancian pembaca Famitsu.
Pujian menyeluruh diberikan pada pencapaian dari aspek grafik dan persembahan judul XIII. Electronic Theatre menyatakan "terdapat hanya sedikit sahaja adegan di mana aspek visualnya yang mengagumkan gagal menyerlah", dan Edge berpendapat bahawa Cocoon amnya memiliki sebuah "latar yang berinspirasi [...] dirahmati dengan keceriaan dan warna hidup yang seringkali membuat anda menganga", dan GameSpot menggelar rekaan seninya sebagai "menakjubkan". Pujian lain ditujukan kepada aspek babak animasi pre-render,  termasuklah peralihan kualiti visualnya yang tiada sekatan di antara babak tersebut dan permainan real-time. Terdapat juga pengulas yang menghargai runut bunyinya, dengan penyataan di mana Masashi Hamauzu "menggubah melodi pertarungan yang menarik dan memberi semangat", menurut Wired.
Sistem pertarungan dalam Final Fantasy XIII telah menerima pujian meluas. Kadar serta tahap kepantasa pertarungannya dihargai, di mana sesetengah ulasan mengatakan bahawa kombatnya "menyeronokkan"; Edge menjelaskan kepuasan mereka dengan mekanik ini dengan menyatakan "di antara yang terbaik dalam genrenya". 1UP.com menyatakan "Meskipun tidak dinafikan dua pertiga daripada parti pemain dikawal AI, kombat FFXIII mungkin sekali salah satu yang paling melibatkan input pemain dalam sejarah sirinya." Plotnya pula menerima beberapa ulasan bercampur pendapat, di mana Wired menyatakan ceritanya adalah kurang bersifat kemanusiaan dan esoterik berbanding judul-judulnya yang terdahulu", manakala 1UP.com merasakan plotnya "sangat tidak bertaraf dunia" akan tetapi mengetahui bahawa niatnya sebenar para penulis XIII adalah untuk mengelakkan clichés dan mengetahui selok-belok medium mereka. Para pengulas merasakan bahawa watak-watak dalam Final Fantasy XIII sesuai bekerja dalam sebuah kumpulan, di mana interaksi di antara mereka setelah berlalunya beberapa ketika dalam plotnya menggantikan kelemahan dalam plotnya.
Kontra kepada ini, ulasan-ulasan oleh GamesRadar dan Computer and Video Games sangat menghargai sifat linear tersebut; GamesRadar menyebut "struktur linear yang lurus tidak bercabang ini membuang sebarang potensi berasa jemu tanpa mengurangkan sebarang perkara", manakala Computer and Video Games merasakan sifatnya adalah suatu "tindakan yang bijaksana", dan berjaya memastikan pemain tidak "ditenggelami perkara-perkara cerewet dan meningkatkan tahap atau level secara paksaan dan berulangan". Ramai juga yang mendedahkan respon negatif terhadap sistem kawalan kemahiran watak-watak pada peringkat awal, daripada kombat permainan sehinggalah kebolehan untuk memilih ketua parti. Disebabkan aspek ini yang digabungkan dengan sifat linear, sesetengah berpendapat bahawa bab-bab ini adalah "membosankan" sehinggalah dunia Gran Pulse didedahkan.
Setelah dikeluarkan, pengarah Motomu Toriyama merasakan bahawa mata ulasan yang kurang daripada yang dijangkakan untuk sebuah judul Final Fantasy muncul daripada pengulas yang mendekati permainannya dari sudut pandangan Barat. Para pengulas ini sangat berpengalaman dengan judul-judul di mana para pemain diberi sebuah dunia terbuka untuk dikembara, katanya, memberi nota tambahan bahawa jangkaan mereka ini telah berlawanan dengan visi yang ingin diciptakan oleh kumpulannya. Dia juga mengatakan bahawa "ianya cukup sukar untuk mencipta sebuah cerita yang menambat hati apabila anda diberi kebebasan yang sedemikian". Presiden Square Enix, Yoichi Wada, apabila disoal oleh Gamasutra tentang pendapatnya terhadap reaksi peminat terhadap judul ini, mengatakan bahawa syarikat mereka telah cuba untuk memberi arahan akan arah tujuan yang harus diambil Final Fantasy. "Patutkah Final Fantasy menjadi sebuah judul permainan video berjenis baru atau patutkan Final Fantasy tidak menjadi sebuah permainan video berjenis baru? Para pelanggan memiliki pendapat-pendapat berbeza. Ianya cukup sukar untuk menentukan arah tuju yang patut diambil".
Sambungan
Semasa berlangsungnya "Square Enix First Production Department Conference" pada 18 Januari, 2011, Square Enix telah mengumumkan bahawa mereka sedang mencipta sebuah judul sambungan kepada Final Fantasy XIII, berjudul Final Fantasy XIII-2. Judul ini dijangkakan keluar pada tahun 2011 di Jepun dan next winter di Amerika Utara, untuk kedua-dua konsol iaitu PlayStation 3 dan Xbox 360. Pengarah judul ini juga merupakan pengarah judul asalnya, Motomu Toriyama. Watak utamanya juga merupakan Lightning, dan judul sambungan ini akan mempunyai sebuah sistem pertarungan yang diubahsuai daripada judul asalnya. Toriyama menyatakan dalam buku sampingan berjudul Ultimania Omega sebelum pengumuman judul sambungan ini bahawa dia mengharapkan sebuah penghujung kisah di mana "Lightning bergembira".
Rendang, Rendang
Rendang merupakan sebuah desa/kelurahan yang terletak dalam (daerah) kecamatan Rendang, Kabupaten Karangasem, Wilayah Bali, Indonesia.
Gorno Tserovene
Gorno Tserovene merupakan sebuah kampung yang terletak di Bulgaria.
Rendang, Rendang
Poskod
Poskod yang digunakan di Rendang adalah 80863. Terdapat 6 buah desa/kelurahan di dalam daerah kecamatan Rendang.
Serangan terhadap Bani Quraizah
Bani Quraizah, sebuah suku kaum Yahudi di Madinah membentuk perjanjian dengan masyarakat Islam yang diketuai oleh Nabi Muhammad SAW. Tidak lama kemudian masyarakat ini dikepung oleh angkatan musyrik dari Makkah yang memerangi mereka. Mengikut perjanjian (Piagam Madinah) antara mereka, Bani Quraizah tidak akan mengambil bahagian dalam pertempuran menentang orang Makkah, akan tetapi mereka juga tidak akan menyerang Muslim di Madinah. Orang Muslim terselamat daripada kepungan musyrik akan tetapi dalam kempen tersebut, Bani Quraizah telah mengkhianati perjanjian mereka dengan membantu musuh.
Selanjutnya, Bani Quraizah dikepung selama 25 hari sehingga mereka menyerah diri dan diadili kerana pengkhianatan mereka. Seorang Sahabat, Sa'd bin Muaz RA, yang mengetuai suku yang bersekutu dengan Quraizah, dipilih (oleh Yahudi sendiri) untuk menghakimi pembicaraan. Beliau menjatuhakan hukuman, bahawa "orang lelaki harus dibunuh, harta dibahagi-bahagikan, dan para wanita dan kanak-kanak diambil sebagai hamba". Beberapa sumber menyatakan bahawa hukuman ini mengikut lunas-lunas agama Yahudi. Nabi Muhammad mempersetujui hukuman ini oleh sebab ia mengikut kehendak agama Yahudi itu sendiri. Mengikut Ibn Ishaq, Nabi Muhammad berkata kepada Sa'd : "Anda telah menjatuhkan hukuman Allah yang Maha Tinggi". Kesemua lelaki suku Quraizah yang baligh dihukum penggal kepala. Mengikut Daniel C. Peterson dan Martin Lings, hukuman ini menepati hukuman Moses seperti yang tercatat dalam Kitab Ulangan (Bible) 20:10-14. Ahli fikah, al-Tabari berkata bahawa seramai 600-900 orang dihukum bunuh. Hadis tidak menyatakan bilangan yang terbunuh, akan tetapi ada menyatakan bahawa kesemua orang lelaki dan seorang wanita (Sunan Abu Dawud) dibunuh. Mengikut sumber Muslim, baki para wanita dan kanak-kanak ditukar dengan senjata dan kuda.
La Vallée, Charente-Maritime
La Vallée ialah komun di jabatan Charente-Maritime di barat-daya Perancis.
Masjid Kampung Selamat
Masjid Kampung Selamat atau juga dikenali sebagai Masjid Ar-Rahmah merupakan sebuah masjid yang terletak dalam Daerah Seberang Perai Utara, iaitu salah satu daerah di Pulau Pinang, Malaysia. Ia merupakan satu satu masjid dibawah daerah Butterworth.
Pentadbiran
Masjid Kampung Selamat merupakan salah satu masjid dalam daerah agama Kepala Batas, yang diselia oleh Jabatan Agama Islam Pulau Pinang, dengan nombor perdaftaran JAIPP/PMS/30/04/07.
Terdapat satu surau yang berdaftar di bawah Masjid Kampung Selamat iaitu:
Dari segi pentadbiran, Masjid Kampung Selamat terletak di dalam Mukim Dua Belas (Mukim 12), yang di mana merupakan mukim di timur laut Daerah Seberang Perai Utara. Masjid ini memberikan perkhidmatan untuk penduduk sekitar Kampung Selamat, Ladang Mayfield, dan Taman Selesa.
Terletak berhampiran dengan masjid ialah:
Yama-kei Publishers
Yama-kei Publishers (Bahasa Jepun: 株式会社山と渓谷社, Kabushiki gaisha Yama to Keikoku-sha) atau "Yamakei" (ヤマケイ) merupakan sebuah syarikat penerbitan yang berpangkalan di Tokyo, Jepun. Syarikat ini biasanya menerbitkan bahan-bahan bacaan yang berkaitan dengan alam sekitar, terutamanya pergunungan di Jepun, di samping menerbitkan bahan-bahan bacaan berkaitan aktiviti luar, ski dan pengangkutan rel di Jepun.
Sekolah Kebangsaan Segambut
Sekolah Kebangsaan Segambut merupakan sebuah Sekolah Kebangsaan yang terletak di Jalan Segambut, Kuala Lumpur, Malaysia.
Adam Levine
Adam Noah Levine (dilahirkan pada 18 Mac 1979) merupakan seorang penyanyi, penulis lagu dan pemuzik yang berasal dari Amerika. Beliau dikenali ramai sebagai penyanyi utama kepada kumpulan pop rock, Maroon 5.
Sekolah Kebangsaan Segambut
Pada 2009, Sekolah Kebangsaan Segambut memiliki 319 pelajar lelaki dan 311 pelajar perempuan, menjadikan jumlah keseluruhan murid seramai 630 orang. Ia mempunyai seramai 48 orang guru.2009